**REPUBLIKA SRPSKA**

**VLADA**

**E**

**NACRT**

**ZAKON**

**O SOCIJALNOJ KARTI**

**Banja Luka, februar 2025. godine**

**Nacrt**

**ZAKON**

**O SOCIJALNOJ KARTI**

Član 1.

Ovim zakonom uređuje se uspostavljanje i vođenje jedinstvene baze Socijalna karta (u daljem tekstu: Socijalna karta), odnosno sadržaj, način pristupanja, obrada i čuvanje podataka u okviru Socijalne karte i druga pitanja od značaja za njeno uspostavljanje i vođenje.

Član 2.

Cilj uspostavljanja Socijalne karte je jedinstvena i centralizovana obrada podataka, u elektronskom obliku, o socijalno-ekonomskom statusu pojedinca i sa njim povezanih lica, a koja omogućava korisnicima podataka da obavljaju poslove obrade podataka radi utvrđivanja činjenica neophodnih za ostvarivanje prava i usluga iz oblasti socijalne zaštite radi:

1. efikasnijeg ostvarivanja prava i usluga socijalne zaštite,
2. pravednije raspodjele javnih sredstava,
3. unapređenja efikasnosti i proaktivnosti rada nadležnih organa,
4. obezbjeđivanja podrške u definisanju i oblikovanju socijalne zaštite i praćenja ukupnih efekata mjera socijalne zaštite,
5. obezbjeđivanja podrške u definisanju i oblikovanju socijalne politike i praćenja ukupnih efekata mjera socijalne politike,
6. obezbjeđivanja ažuriranih podataka o korisnicima za slučaj vanredne situacije.

Član 3.

Svrha obrade podataka u okviru Socijalne karte je:

1) ekonomičnije i efikasnije utvrđivanje socijalno-ekonomskog statusa pojedinca i sa njim povezanih lica radi odlučivanja o pravu i usluzi u oblasti socijalne zaštite,

2) automatizacija postupaka i procesa u vezi sa odlučivanjem o pravima iz socijalne zaštite, kao i autorizacija pristupa podacima u Socijalnoj karti,

3) kreiranje socijalnih politika na osnovu podataka o pojedincu i sa njim povezanih lica,

4) prevencija siromaštva i otklanjanje posljedica socijalne isključenosti,

5) obavljanje statističkih i drugih istraživanja, analiza podataka i izrada izvještaja potrebnih za obavljanje poslova nadležnih organa.

Član 4.

Pojedini izrazi upotrijebljeni u ovom zakonu za označavanje muškog ili ženskog roda podrazumijevaju oba pola.

Član 5.

Socijalna karta je jedinstvena baza podataka koja sadrži podatke o socijalno-ekonomskom statusu pojedinca i sa njim povezanih lica, podatke o vrsti prava i usluga iz socijalne zaštite koje lice koristi ili je koristilo, kao i podatke o službenim licima koja su koristila podatke iz Socijalne karte.

Član 6.

(1) Ministarstvo zdravlja i socijalne zaštite (u daljem tekstu: Ministarstvo) uspostavlja i raspolaže Socijalnom kartom.

(2) Poslove tehničke podrške Ministarstvu u uspostavljanju i održavanju Socijalne karte, odnosno poslove koji se odnose na čuvanje, obezbjeđivanje i sprovođenje mjera zaštite i bezbjednosti podataka u okviru Socijalne karte, obavlja organ nadležan za informacione-komunikacione tehnologije.

Član 7.

(1) Socijalna karta uspostavlja se na osnovu podataka koji se preuzimaju iz elektronskih evidencija, iz oblasti socijalne, dječje i boračko-invalidske zaštite, zaštite civilnih žrtava rata i žrtava ratne torture, oblasti socijalnog stanovanja i zaštite porodice, koje u skladu sa zakonom vode: Ministarstvo, ministarstvo nadležno za boračko-invalidsku zaštitu, ministarstvo nadležno za porodicu, fond nadležan za dječju zaštitu, nadležni organ za raseljena lica, izbjeglice i povratnike po osnovu sporazuma o readmisiji.

(2) Elektronske evidencije su elektronski podaci iz evidencija, baza podataka i registara nadležnih organa.

(3) Prilikom uspostavljanja Socijalne karte organi iz stava 1. ovog člana vrše verifikaciju, odnosno identifikovanje grešaka i ažuriranje podataka.

(4) Nakon uspostavljanja, Socijalna karta se ažurira preuzimanjem podataka iz elektronskih evidencija propisanih ovim zakonom.

(5) Socijalna karta koristi važeće šifarnike i klasifikacije.

(6) Ministar nadležan za socijalnu zaštitu (u daljem tekstu: ministar) donosi pravilnik kojim se propisuju tehnički uslovi za uspostavljanja i vođenja Socijalne karte.

Član 8.

(1) U Socijalnoj karti vode se i obrađuju podaci o pojedincu i sa njim povezanim licima, na način kojim se obezbjeđuje zaštita ljudskih prava i osnovnih sloboda, a naročito pravo na privatnost i zaštitu ličnih podataka, koji su neophodni za utvrđivanje socijalno-ekonomskog statusa, odnosno za ostvarivanje prava i usluga iz socijalne zaštite u skladu sa zakonom, kao i podaci o ostvarenim pravima i uslugama iz socijalne zaštite koje lice koristi ili je koristilo, podaci o pravima i uslugama koje su u postupku ostvarivanja i podaci o odbačenim i odbijenim zahtjevima (neostvarena prava).

(2) Ministarstvo se stara o bezbjednosti podataka, te preduzima sve tehničke i organizacione mjere koje su neophodne za zaštitu i tajnost podataka.

(3) U Socijalnoj karti mogu se obrađivati i podaci o licima iz socijalno ugroženih i ranjivih grupa, kao što su: djeca i mladi, lica preko 65 godina, lica sa invaliditetom, lica sa smetnjama u mentalnom zdravlju, samohrani roditelji, nezaposlena lica i druge kategorije socijalno ugroženih kojima Vlada Republike Srpske (u daljem tekstu: Vlada) i jedinice lokalne samouprave mogu obezbijediti pomoć u skladu sa svojim aktima.

Član 9.

(1) Pojedinac je korisnik prava i usluga iz socijalne zaštite, kao i lice u postupku ostvarivanja prava.

(2) Povezana lica su lica koja sa pojedincem vezuje: bliže ili dalje srodstvo, bračni odnosno vanbračni odnos, imovinski odnos i taj odnos može biti od uticaja na ostvarivanje prava, a povezanim licima smatraju se:

1. bračni supružnik i vanbračni partner,
2. bračni supružnik iz braka koji je prestao, kao i vanbračni partner iz vanbračne zajednice koja je prestala,
3. djeca i srodnici u pravoj liniji bez obzira na stepen srodstva,
4. srodnici u pobočnoj liniji do drugog stepena srodstva,
5. pastorčad, očuh i maćeha,
6. staratelji i hranitelji pod uslovom da žive u zajedničkom domaćinstvu.

Član 10.

(1) Socijalno-ekonomski status pojedinca i sa njim povezanih lica obuhvata podatke o njihovom porodičnom, vaspitno-obrazovnom, psihofizičkom, radnopravnom, materijalnom, zdravstvenom i drugom statusu koji je od uticaja na ostvarivanje prava i usluga iz socijalne zaštite.

(2) Materijalni status pojedinca i sa njim povezanih lica čini pokretna i nepokretna imovina, prava, potraživanja, novčana sredstva i prihodi tih lica, u skladu sa zakonom.

Član 11.

1. Podaci iz člana 8. stav 1. ovog zakona obuhvataju opšte i posebne podatke o pojedincu, kao i zajedničke i pojedinačne podatke o povezanim licima.
2. Jedinstvena identifikaciona oznaka pojedinca je JMB, MBS, odnosno ID, a lice sa oznakom „nepoznato” ima generisan jedinstveni privremeni broj do utvrđivanja identiteta lica.
3. Prava iz socijalne zaštite podrazumijevaju prava utvrđena propisima iz oblasti socijalne, dječje, boračko-invalidske zaštite, zaštite civilnih žrtava rata i žrtava ratne torture i propisima kojima je uređena oblast socijalnog stanovanja i zaštite porodice.
4. Korisnik prava i usluga iz socijalne zaštite je lice koje koristi ili je koristilo pravo u skladu sa propisima iz stava 3. ovog člana.

Član 12.

(1) Opšti podaci o pojedincu su:

1) lično ime,

2) jedinstveni matični broj (JMB), matični broj za stranca sa odobrenim stalnim boravkom (MBS), identifikacioni broj za stranca sa odobrenim privremenim boravkom (ID) ili generisan jedinstveni privremeni broj za lica čiji je identitet nepoznat,

3) pol,

4) datum, mjesto, opština/grad rođenja, mjesto i država ako je lice rođeno u inostranstvu,

5) lična imena roditelja,

6) podatak o nacionalnoj pripadnosti,

7) kategorija lica: državljanin, lice bez državljanstva, stranac, stranac sa odobrenim stalnim boravkom, stranac sa odobrenim privremenim boravkom, tražilac azila – azilant, izbjeglica, raseljeno lice, nepoznato lice,

8) državljanstvo,

9) podaci o prebivalištu/boravištu i istorija promjena: grad, opština, naseljeno mjesto, ulica, kućni broj, sprat i broj stana,

10) podaci o obrazovanju: nivo i vrsta kvalifikacije,

11) zanimanje,

12) poslovna sposobnost: oduzeta poslovna sposobnost, produženo roditeljsko pravo, poslovno sposoban,

13) podaci o registraciji i plaćanju doprinosa,

14) podaci o zdravstvenom osiguranju,

15) bračni status: neoženjen/neudata, u braku/razveden-a, udovac/udovica, vanbračna zajednica,

16) datum, mjesto, opština/grad zaključenja braka, i država ako je brak zaključen u inostranstvu,

17) lično ime i JMB bračnog supružnika, odnosno vanbračnog partnera,

18) kategorija porodice (potpuna/nepotpuna, višegeneracijska),

19) podaci o broju članova zajedničkog domaćinstva koji čine porodicu,

20) podaci o pokretnoj imovini,

21) podaci o nepokretnoj imovini:

1. imovinski status: posjeduje / ne posjeduje nepokretnost,

2. podaci o imaocu prava na nepokretnostima iz evidencija o nepokretnostima: podaci o imaocu prava: ime, ime roditelja i prezime i JMB,

3. podaci o nepokretnosti: naziv jedinice lokalne samouprave, naziv katastarske opštine, adresa nepokretnosti, broj katastarske parcele, način korišćenja zemljišta (kultura i klasa), površina parcele, broj objekta, površina objekta, način korišćenja objekta, osnov izgradnje objekta, broj posebnog dijela objekta, površina posebnog dijela objekta, način korišćenja posebnog dijela objekta, tereti i ograničenja i drugi podaci,

4. vrijednost nepokretnosti: procijenjena vrijednost nepokretnosti, osnovica za plaćanje poreza na nepokretnu imovinu i datum procjene,

22) podaci o prihodima iz bilo kojeg izvora: podaci o prihodima na koje se plaćaju porezi i doprinosi, podaci o isplaćenim penzijama i novčanim naknadama prema propisima o penzijskom i invalidskom osiguranju, podaci o isplatama novčane naknade prema propisima o zapošljavanju, podaci o isplatama privremenih i posebnih naknada uspostavljenih u skladu sa posebnim mjerama i aktima Vlade i jedinica lokalne samouprave, i drugi prihodi,

23) podaci o statusu povratnika po osnovu sporazuma o readmisiji: datum i zemlja povratka,

24) životni status: u životu / preminuo: datum, mjesto, opština/grad smrti, mjesto i država smrti ako je smrt nastupila u inostranstvu,

25) kontakt podaci: broj telefona / adresa elektronske pošte.

Član 13.

(1) Posebni podaci o pojedincu su:

1) podaci o ostvarenim pravima iz socijalne zaštite:

1. organ koji odlučuje o pravu, klasifikaciona oznaka organa,

2. datum podnošenja zahtjeva/pokretanja postupka po službenoj dužnosti,

3. vrsta prava, klasifikaciona oznaka prava,

4. broj i datum rješenja/drugog akta,

5. odobreni iznos,

6. period važenja prava: početak i prestanak važenja prava,

2) podaci o isplatama:

1. datum isplate,

2. iznos isplate za određeni period,

3. broj lica kojima se vrši isplata,

4. budžet iz kojeg se vrši isplata,

5. klasifikaciona oznaka vrste gotovinske naknade,

3) podaci o odbijenim/odbačenim zahtjevima:

1. vrsta prava, klasifikaciona oznaka prava,

2. datum podnošenja zahtjeva/pokretanja postupka po službenoj dužnosti,

3. broj i datum upravnog akta,

4. razlog odbijanja/odbacivanja/obustavljanja,

4) podaci o drugim novčanim davanjima, pravima, subvencijama i drugim oblicima materijalne podrške, koji se finansiraju iz budžeta jedinica lokalne samouprave i budžeta Republike Srpske, a to podrazumijeva:

1. vrstu davanja, klasifikacionu oznaku,

2. broj i datum rješenja/drugog akta,

3. broj lica kojima se vrši isplata/davanje,

4. iznos davanja/vrijednost davanja,

5. period u kome se vrši davanje: početak i prestanak,

6. datum isplate/davanja,

7. budžet iz kojeg se vrši isplata, isplatilac: naziv organa i nivo vlasti,

5) podaci o posebnim statusima:

1. zdravstveni status: hronična i rijetka oboljenja,

2. podaci o invaliditetu prema svakom pojedinačnom propisu kojim se reguliše ostvarivanje prava iz socijalne zaštite,

3. sposobnost za rad prema propisima penzijskog i invalidskog osiguranja i socijalne zaštite,

4. status školovanja: nivo, redovno/vanredno i redovnost pohađanja,

5. podaci o starateljstvu: da li je lice staratelj ili je pod starateljstvom,

6. podaci o hraniteljstvu: da li je lice hranitelj ili je zbrinuto u hraniteljsku porodicu,

7. status samohrani roditelj,

8. kategorija korisnika prava prema svakom pojedinačnom propisu kojim se reguliše ostvarivanje prava iz socijalne zaštite.

(2) Posebni podaci povezuju se sa opštim podacima preko JMB-a, odnosno MBS-a.

Član 14.

(1) Zajednički podaci povezanih lica sa pojedincem su podaci koji označavaju vezu između pojedinca i povezanog lica:

1) broj članova porodice,

2) prebivalište: opština, mjesto, ulica i kućni broj, sprat i broj stana,

3) broj članova domaćinstva,

4) broj radno sposobnih/nesposobnih članova domaćinstva,

5) ukupni prihodi porodice/domaćinstva,

6) podaci o nasilju u porodici: podaci o izvršiocu nasilja u porodici i podaci o mjerama organa starateljstva u skladu sa zakonom kojim se uređuje porodično-pravni odnosi i mjerama zaštite u skladu sa zakonom kojim se uređuje zaštita od nasilja u porodici, iz evidencija organa starateljstva i dugih subjekata zaštite,

7) podaci o izdržavanju i podaci o pokrenutom postupku izvršenja u slučaju neisplaćivanja,

8) podaci o ostvarenom pravu: broj i datum donošenja rješenja.

(2) Pojedinačni podaci povezanih lica sa pojedincem su podaci koji se odnose na svako povezano lice:

* 1. JMB/MBS,
  2. lično ime,
  3. srodstvo,
  4. sposobnost za rad u skladu sa propisima o penzijskom i invalidskom osiguranju i socijalnoj zaštiti,
  5. podaci o prihodu koji ostvaruje,
  6. podaci o pokretnim i nepokretnim stvarima koje posjeduje,
  7. podaci o pravu iz oblasti socijalne zaštite u kome je to lice nosilac prava,
  8. podaci o pravu iz oblasti socijalne zaštite u kome je to lice učesnik prava,
  9. podaci o drugim novčanim davanjima, pravima, subvencijama i drugim oblicima materijalne podrške, koji se finansiraju iz budžeta jedinica lokalne samouprave i budžeta Republike Srpske,
  10. podaci o invaliditetu prema svakom pojedinačnom propisu kojim se reguliše ostvarivanje prava iz socijalne zaštite,
  11. podaci o hraniteljstvu: da li je lice hranitelj ili je zbrinuto u hraniteljsku porodicu,
  12. podaci o registraciji i plaćanju doprinosa,
  13. podaci o zdravstvenom osiguranju,
  14. podaci o pokretnoj imovini,
  15. podaci o nepokretnoj imovini:

1. imovinski status: posjeduje / ne posjeduje nepokretnost,

2. podaci o imaocu prava na nepokretnostima iz evidencija o nepokretnostima: podaci o imaocu prava: ime, ime roditelja i prezime i JMB,

3. podaci o nepokretnosti: naziv jedinice lokalne samouprave, naziv katastarske opštine, adresa nepokretnosti, broj katastarske parcele, način korišćenja zemljišta (kultura i klasa), površina parcele, broj objekta, površina objekta, način korišćenja objekta, osnov izgradnje objekta, broj posebnog dijela objekta, površina posebnog dijela objekta, način korišćenja posebnog dijela objekta, tereti i ograničenja i drugi podaci,

4. vrijednost nepokretnosti: procijenjena vrijednost nepokretnosti, osnovica za plaćanje poreza na nepokretnu imovinu i datum procjene,

* 1. podaci o prihodima iz bilo kojeg izvora,
  2. datum smrti.

Član 15.

(1) U okviru Socijalne karte vode se i metapodaci, a to podrazumijeva:

1) datum i vrijeme pristupa podacima,

2) podatke o identitetu službenog lica koje je pristupilo podacima, i to:

1. JMB,

2. lično ime,

3. naziv radnog mjesta službenog lica,

4. kontakt podaci: adresa elektronske pošte i/ili broj službenog telefona,

5. naziv korisnika podataka,

3) razlog i podatke kojima se pristupa.

(2) Podaci iz stava 1. tačka 2) podt. 1, 2, 3. i 5. ovog člana čuvaju se deset godina.

(3) Korisnici podataka su organi nadležni za odlučivanje o pravima iz socijalne zaštite i drugi organi u skladu sa zakonom.

Član 16.

1. Podatke koji se obrađuju u Socijalnoj karti koriste službena lica korisnika podataka.
2. Fizičko lice na koje se podaci odnose ima pravo da, u skladu sa propisima kojima se uređuje elektronsko poslovanje, izvrši uvid u podatke Socijalne karte, kao i prava na osnovu ostvarenog uvida, radi zaštite ličnih podataka i smanjenja rizika od grešaka.

Član 17.

Ministar imenuje administratora organa koji upravlja nalozima administratora organa korisnika podataka, dok korisnik podataka imenuje administratora organa koji upravlja nalozima ovlašćenih službenih lica koja u okviru svojih nadležnosti obrađuju podatke, u skladu sa propisima kojima se uređuje elektronsko poslovanje.

Član 18.

1. Korisnici podataka, u skladu sa svojim nadležnostima, pristupaju i koriste Socijalnu kartu autorizacijom pristupa Socijalnoj karti ili korišćenjem podataka iz Socijalne karte preko softverskog rješenja korisnika podataka na Servisnoj magistrali organa ili preko Sistema za razmjenu podataka.

(2) Organi iz člana 7. stava 1. ovog zakona podatke iz Socijalne karte koriste i za redovno ažuriranje elektronskih evidencija koje vode u skladu sa zakonom, kao i radi obrade, analize podataka i izrade izvještaja potrebnih za obavljanje poslova iz svoje nadležnosti.

Član 19.

(1) U svrhu vođenja Socijalne karte, odnosno ažuriranja podataka iz člana 7. stav 1. ovog zakona, Socijalna karta se, pored povezivanja sa softverskim rješenjima kojima upravlja Ministarstvo i drugi organi iz člana 7. stav 1. ovog zakona, povezuje radi preuzimanja podataka i sa sljedećim elektronskim evidencijama:

1) sa centralnom bazom drugog primjerka matičnih knjiga Ministarstva uprave i lokalne samouprave, iz koje preuzima sljedeće podatke: lično ime (ime i prezime), pol, datum, mjesto, opština/grad rođenja, i država ako je lice rođeno u inostranstvu, lično ime oba roditelja, podatak o nacionalnoj pripadnosti, datum, mjesto, opština/grad zaključenja braka, i država ako je brak zaključen u inostranstvu, lično ime supružnika, datum, mjesto, opština/grad smrti, i država smrti ako je smrt nastupila u inostranstvu i državljanstvu (državljanstvo Republike Srpske),

2) evidencijama putem ministarstva nadležnog za unutrašnje poslove, iz kojih se preuzimaju sljedeći podaci:

1. jedinstveni matični broj (JMB), podaci o prebivalištu/boravištu i istorija promjena (grad, opština, naseljeno mjesto, ulica, kućni broj, sprat i broj stana),

2. podaci o strancima: opšti podaci: lično ime, ime roditelja, pol, datum, mjesto i država rođenja, državljanstvo, MBS, ID, adresa stanovanja ili prebivališta stranca,

3. podaci o vozilima: podaci o vlasniku i korisniku vozila: ime i prezime i JMB, registarska oznaka, vrsta, marka, tip, komercijalna oznaka/model, radna zapremina, snaga motora, godina proizvodnje i važenje registracije,

4. podaci o oružju: o vlasniku oružja – ime i prezime, JMB, o oružju – marka, model, fabrički broj i godina registracije,

5. podaci o nasilju u porodici: o izvršiocu nasilja u porodici i o mjerama zaštite prema izvršiocu,

3) elektronskom evidencijom Fonda za penzijsko i invalidsko osiguranje Republike Srpske, iz koje se preuzimaju podaci: o isplaćenim penzijama i novčanim naknadama prema propisima o penzijskom i invalidskom osiguranju,

4) elektronskom evidencijom Fond zdravstvenog osiguranja Republike Srpske, iz koje se preuzimaju podaci: o postojanju i osnovu osiguranja, podaci o troškovima zdravstvene zaštite,

5) elektronskom evidencijom organa nadležnog za izbjeglice i raseljena lica i povratnike po sporazumu o readmisiji, iz koje se preuzimaju sljedeći podaci:

1. podaci o izbjeglim i raseljenim licima: lično ime, ime jednog roditelja, dan, mjesec i godina rođenja, mjesto, opština/grad i država ako je rođen u inostranstvu, mjesto i adresa sa koje je lice izbjeglo, datum prijavljivanja u Republici Srpskoj, mjesto u kom lice boravi u Republici Srpskoj i adresa stana, JMB, zanimanje, vrsta i stepen stručne spreme,

2. podaci o povratnicima po osnovu sporazuma o readmisiji: ime, prezime, mjesto i datum rođenja, JMB, pol, ime roditelja, datum i zemlja povratka,

6) elektronskom evidencijom organa nadležnog za poslove zapošljavanja, iz koje se preuzimaju podaci: o nezaposlenosti lica, periodu nezaposlenosti i o isplatama novčane naknade u skladu sa propisima o zapošljavanju,

7) elektronskom evidencijom Poreska uprava Republike Srpske, iz koje se preuzimaju podaci: o visini prihoda i vrsti prihoda, podaci o registraciji, kontroli i naplati doprinosa,

8) elektronskom evidencijom [nadležnog organa za geodetske i imovinsko-pravne poslove](https://www.rgurs.org/), iz koje se preuzimaju sljedeći podaci:

1. podaci o nepokretnoj imovini: imovinski status: posjeduje / ne posjeduje nepokretnost,

2. podaci o imaocu prava na nepokretnostima iz evidencija o nepokretnostima: podaci o imaocu prava: ime, ime roditelja i prezime i JMB,

3. podaci o nepokretnosti: naziv jedinice lokalne samouprave, naziv katastarske opštine, adresa nepokretnosti, broj katastarske parcele, način korišćenja zemljišta (kultura i klasa), površina parcele, broj objekta, površina objekta, način korišćenja objekta, osnov izgradnje objekta, broj posebnog dijela objekta, površina posebnog dijela objekta, način korišćenja posebnog dijela objekta, tereti i ograničenja i drugi podaci),

4. vrijednost nepokretnosti: procijenjena vrijednost nepokretnosti i datum procjene,

9) elektronskom evidencijom Ministarstva finansija, iz koje se preuzimaju podaci: o svim isplaćenim gotovinskim naknadama pojedincima,

10) elektronskom evidencijom organa starateljstva i dugih subjekata zaštite od nasilja u porodici, iz koje se preuzimaju podaci: o izvršiocu nasilja, o žrtvi nasilja, mjerama organa starateljstva i o mjeri zbrinjavanja u sigurnu kuću,

11) elektronskom evidencijom organa starateljstva, iz koje se preuzimaju podaci: o izdržavanim licima, obvezniku izdržavanja, primaocu izdržavanja, kao i o utvrđenom iznosu obaveze izdržavanja,

12) elektronskom evidencijom organa starateljstva, iz koje se preuzimaju podaci: o licima stavljenim pod starateljstvo, staratelj, štićenik i vrsti starateljstva.

(2) Razmjena podataka vrši se u skladu sa propisima kojima se uređuje elektronsko poslovanje.

Član 20.

(1) Socijalna karta omogućava formiranje različitih izvještaja, unaprijed definisanih ili po zahtjevu korisnika podataka, a koji treba da prikažu podatke koji su od značaja za određivanje socijalno-ekonomskog statusa pojedinca i sa njim povezanih lica i na nivou šire zajednice, pregled prava iz socijalne zaštite koje je pojedinac koristio ili koristi, efekte mjera socijalne zaštite i drugo.

(2) Socijalna karta obezbjeđuje sačinjavanje izvještaja o korisnicima koji su u riziku od elementarnih nepogoda i drugih nesreća za koje postoje podaci, prema teritoriji, polu, starosti, posebnim statusima i drugo.

(3) Prilikom izrade izvještaja i analize Ministarstvo ne koristi lične podatke lica.

Član 21.

(1) Ako se tokom obrade podataka utvrdi neusaglašenost podataka o pojedincu, korisniku prava iz socijalne zaštite, odnosno povezanim licima, o tome se formira obavještenje koje se prosljeđuje u elektronske evidencije organa iz člana 19. stav 1. ovog zakona.

(2) Obavještenje o neusaglašenosti iz stava 1. ovog člana sadrži informacije potrebne za razumijevanje neusaglašenosti: kategorija obavještenja, vrsta obavještenja, JMB ili MBS lica na koje se obavještenje odnosi, ime i prezime, datum i broj rješenja o ostvarenom pravu/usluzi, informacija o neusaglašenosti, datum i vrijeme formiranja obavještenja i drugi podaci.

Član 22.

(1) Ministarstvo prilikom obrade podataka primjenjuje odgovarajuće tehničke i organizacione mjere zaštite podataka koji se automatski obrađuju, saglasno propisima i usvojenim standardima i srazmjerno rizicima koji proizlaze iz obrade i prirode podataka koji su predmet zaštite.

(2) Obrada koju vrše korisnici podataka srazmjerna je svrsi, odnosno korisnici obrađuju podatke koji su primjereni, bitni i ograničeni na ono što je neophodno u odnosu na svrhu obrade, u skladu sa zakonom.

(3) Nadležni organ iz člana 6. stav 2. ovog zakona preduzima odgovarajuće bezbjednosne mjere radi zaštite podataka od nezakonitog uništenja ili gubitka, mijenjanja, neovlašćenog objelodanjivanja ili pristupa kada se obrada podataka vrši upotrebom informaciono-komunikacionih tehnologija.

(4) Obezbjeđenje pristupa i mjere zaštite pristupa podacima u Socijalnoj karti, komunikacija sa drugim softverskim rješenjima korisnika podataka, kao i komunikacija sistema Ministarstva, vrši se u skladu sa propisima kojima se uređuje oblast elektronskog poslovanja, elektronske identifikacije i informacione bezbjednosti.

Član 23.

(1) Mjere zaštite pristupa Socijalnoj karti podrazumijevaju:

1) autentifikaciju visokog nivoa pouzdanosti,

2) autorizaciju ovlašćenog službenog lica korisnika podataka, čime se sprečava neovlašćeni pristup podacima.

(2) Ako se Socijalnoj karti pristupa preko softverskog rješenja korisnika podataka preko Servisne magistrale organa, onda se vrši autentifikacija pristupa servisima od strane korisnika podataka koja uključuje i obaveznu primjenu serverskih certifikata.

(3) Svaki pristup Socijalnoj karti mora biti automatski zabilježen jedinstvenim identifikatorom lica koje je pristupilo podacima, sa tačnim vremenom pristupa, a sistem takođe bilježi izvore iz kojih je preuzet podatak, postupak kojim je neki podatak promijenjen, datum i vrijeme izmjene podatka.

Član 24.

Socijalna karta nalazi se u Data centru Vlade za čuvanje i upravljanje podacima, kojim se obezbjeđuje fizička zaštita podataka u skladu sa propisima kojima se uređuje elektronska uprava i informaciona bezbjednost.

Član 25.

1. Nadzor nad primjenom ovog zakona vrši Ministarstvo u skladu sa zakonom.
2. Stručni nadzor nad primjenom ovog zakona vrši Agencija za informaciono-komunikacione tehnologije u skladu sa ovim i posebnim zakonom.

Član 26.

Radi realizacije povezivanja Socijalne karte sa evidencijama iz člana 19. ovog zakona, obavezuju se organi nadležni za njihovo vođenje da obezbijede sve tehničke uslove za povezivanje i prenos podataka u Socijalnu kartu.

Član 27.

Ministar će u roku od šest mjeseci od dana stupanja na snagu ovog zakona donijeti Pravilnik o tehničkim uslovima za uspostavljanje i vođenje Socijalne karte (član 7. stav 6).

Član 28.

Ovaj zakon se objavljuje u „Službenom glasniku Republike Srpske“, a stupa na snagu od 1. januara 2026. godine.

Broj: PREDSJEDNIK NARODNE SKUPŠTINE

Datum:

Nenad Stevandić

**OBRAZLOŽENJE**

**NACRTA ZAKONA O SOCIJALNOJ KARTI**

**I USTAVNI OSNOV ZA DONOŠENJE ZAKONA**

Ustavni osnov za donošenje Zakona o socijalnoj karti sadržan je u Amandmanu XXXII tačka 12. na član 68. Ustava Republike Srpske, prema kojem Republika Srpska uređuje i obezbjeđuje socijalnu i boračko-invalidsku zaštitu stanovništva, kao i u članu 70. stav 1. tačka 2. Ustava Republike Srpske, kojim je propisano da Narodna skupštine Republike Srpske donosi zakone, druge propise i opšte akte.

**II USKLAĐENOST SA USTAVOM, PRAVNIM SISTEMOM I PRAVILIMA**

**ZA IZRADU ZAKONA I DRUGIH PROPISA** **REPUBLIKE SRPSKE**

Prema Mišljenju Republičkog sekretarijata za zakonodavstvo broj: 22.04-020-649/25 od 26. februara 2025. godine, ustavni osnov za donošenje ovog zakona sadržan je u Amandmanu XXXII tačka 12. na član 68. Ustava Republike Srpske, prema kojem Republika, između ostalog, uređuje i obezbjeđuje socijalnu zaštitu i boračko-invalidsku zaštitu. Takođe, ustavni osnov za donošenje ovog zakona sadržan je i u članu 70. stav 1. tačka 2. Ustava Republike Srpske, kojim je utvrđeno da Narodna skupština Republike Srpske donosi zakone.

Obrađivač Zakona je, u skladu sa članom 41. stav 1. tačka 5. Pravila za izradu zakona i drugih propisa Republike Srpske („Službeni glasnik Republike Srpske“, broj 24/14), u Obrazloženju Nacrta zakona naveo razloge i ciljeve donošenja ovog zakona, a prema navodima obrađivača, razlog za donošenje ovog zakona je unapređenje sistema socijalne zaštite sa ciljem uspostavljanja socijalne karte kao jedinstvene baze koja treba da sadrži podatke o socijalno-ekonomskom statusu lica korisnika prava i usluga iz oblasti socijalne zaštite. Nacrtom zakona o socijalnoj karti uspostavlja se elektronska baza podataka o socijalno-ekonomskom statusu pojedinca korisnika određenog prava i sa njim povezanih lica, postupak objedinjavanja, sadržina, korišćenje, čuvanje i bezbjednost podataka, formiranje i prosljeđivanje notifikacije sa drugim informacionim sistemima.

Republički sekretarijat za zakonodavstvo uputio je obrađivaču Zakona određene primjedbe i sugestije koje su se odnosile na usklađivanje teksta Zakona sa odredbama Zakona o Agenciji za informaciono-komunikacione tehnologije („Službeni glasnik Republike Srpske“, broj 90/23) u dijelu koji se odnosi na nadležnost Agencije za informaciono-komunikacione tehnologije. Pored toga, sugestije su se odnosile i na usklađivanje teksta Nacrta zakona sa Pravilima za izradu zakona i drugih propisa Republike Srpske koji se odnose na sistematiku zakona (čl. 11. do 19).

Sve upućene primjedbe i sugestije obrađivač Zakona je prihvatio i ugradio u tekst Zakona.

Obrađivač Zakona je u Obrazloženju Zakona naveo da je, u skladu sa članom 41. stav 1. tačka 10) Pravila za izradu zakona i drugih propisa Republike Srpske i tačkom 13. Smjernica za konsultacije u izradi propisa i drugih opštih akata („Službeni glasnik Republike Srpske“, broj 86/22), utvrdio da Zakon o socijalnoj karti ima značajan uticaj na javnost, te je tekst Zakona bio objavljen na internet stranici Ministarstva zdravlja i socijalne zaštite radi dostavljanja primjedaba i sugestija i ostavljen je rok od 15 dana za dostavljanje eventualnih primjedaba i sugestija na tekst Zakona.

Budući da je predmetni zakon usaglašen sa Ustavom, pravnim sistemom Republike Srpske i Pravilima za izradu zakona i drugih propisa Republike Srpske, mišljenje Republičkog sekretarijata za zakonodavstvo je da se Nacrt zakona o socijalnoj karti može uputiti dalje na razmatranje.

**III USKLAĐENOST SA PRAVNIM PORETKOM EVROPSKE UNIJE**

Prema Mišljenju Ministarstva za evropske integracije i međunarodnu saradnju broj: 17.03-020-652/25 od 26. februara 2025. godine, nakon uvida u propise Evropske unije i analize Nacrta zakona o socijalnoj karti, utvrđeno je da je obrađivač Nacrt uskladio sa dijelom odredaba Regulative (EU)2016/679 Evropskog parlamenta i Savjeta od 27. aprila 2016. o zaštiti pojedinaca u vezi sa obradom ličnih podataka i o slobodnom kretanju takvih podataka, te o stavljanju van snage Direktive 95/46/ES (Opšta regulativa o zaštiti podataka)[[1]](#footnote-1). Izrađivač je u Izjavi o usklađenosti naveo da će se veći stepen preuzimanja odredaba Regulative izvršiti posredstvom pravilnika kojim će se propisati tehnički uslovi za uspostavljanja i vođenja Socijalne karte, kao i propisima kojima se uređuje elektronska uprava. Zbog toga se potvrđuje ocjena usklađenosti „djelimično usklađen“ naznačena u Izjavi o usklađenosti.

Kad je riječ o preuzimanju date regulative, sugerišemo obrađivaču da se pri izradi podzakonskog akta kojim će se dodatno uskladiti predmetna materija sa pravnom tekovinom EU jasno naznači da je riječ o zaštiti ličnih podataka u ovoj oblasti, a takođe da se na nivou institucije donese pravni akt koji reguliše način zaštite ličnih podataka za interne registre koje ona vodi.

U radu je korišćen i sekundarni neobavezujući izvor prava EU: Preporuka 92/441/EEC o zajedničkim kriterijima u vezi sa dovoljnim sredstvima i socijalnoj pomoći u sistemu socijalne zaštite (24. jun 1992)[[2]](#footnote-2). Uvažene su preporuke koje pozivaju na organizaciju sprovođenja prava iz ove oblasti na osnovu praktičnih uputstava za utvrđivanje količine resursa koja se smatra dovoljnim za pokrivanje osnovnih potreba u pogledu poštovanja ljudskog dostojanstva, uzimajući u obzir životni standard i nivoe cijena u dotičnoj državi članici, za različite tipove i veličine domaćinstva, i za pojednostavljivanje u najvećoj mogućoj mjeri administrativnih procedura i aranžmana za ispitivanje sredstava i situacija uključenih u traženje ovog prava.

Pri izradi ovog propisa korišćeni su i ostali izvori prava EU:

* Rezolucija Evropskog parlamenta o jakoj socijalnoj Evropi za pravednu tranziciju (17. decembar 2020. godine)[[3]](#footnote-3). Ista je korištena u dijelu koji se odnosi na ispunjenje ciljeva socijalne održivosti u skladu sa Programom održivog razvoja Unije do 2030. godine, odnosno da je potrebno se usredotočiti na zaštitu svih građana, a posebno najugroženijih, te na to da njihov oporavak bude uključiv i socijalno pravedan.
* Dokument: Evropski stub socijalnih prava u EU, 2017[[4]](#footnote-4).

U dijelu koji se odnosi na praksu i standarde Savjeta Evrope, uzeti su u obzir:

* Evropska socijalna povelja Savjeta Evrope (1996), Član 12. Pravo na socijalnu zaštitu[[5]](#footnote-5) i
* Zaključci Evropskog komiteta za socijalna prava koji se odnose na Bosnu i Hercegovinu[[6]](#footnote-6).

Donošenjem ovog zakona doprinijeće se ispunjavanju prvog cilja Programa UN za održivi razvoj 2030 (Agenda 2030)[[7]](#footnote-7), a to je okončanje siromaštva svuda i u svim oblicima.

Obrađivač je u Izjavi o usklađenosti naglasio da je donošenje predmetnog zakona u skladu sa preporukama Pododbora za pravdu, slobodu i bezbjednost datim za Poglavlje 23 – Pravosuđe i osnovna prava:

1. Poboljšati prikupljanje podataka o socioekonomskim potrebama osoba u nepovoljnom položaju s rodno raščlanjenim podacima.

2. Poboljšati mapiranje potreba osoba u nepovoljnom položaju, naročito osoba sa invaliditetom, nacionalnih manjina (Roma).

3. Značajno poboljšati prikupljanje pouzdanih podataka o stopama siromaštva djece, nasilju nad djecom, naročito pripadnicima ranjivih grupa poput djece sa invaliditetom, romske djece i djevojčica.

Detaljni podaci o datim izvorima prava i načinu preuzimanja gore navedene regulative sadržani su u Izjavi o usklađnosti i Uporednom prikazu o usklađenosti ovog akta sa pravnom tekovinom EU i praksom i standardima Savjeta Evrope.

Donošenje ovog zakona doprinijeće ispunjavanju obaveza iz člana 99. SSP-a[[8]](#footnote-8) koje se odnose na saradnju u oblasti socijalne politike.

**IV RAZLOZI ZA DONOŠENJE ZAKONA**

Programom ekonomskih reformi Republike Sprske, koji je usvojen Odlukom Narodne skupštine Republike Srpske („Službeni glasnik Republike Srpske“, broj 110/24), kao jedna od ključnih mjera strukturnih reformi u okviru unapređenja sistema socijalne zaštite predviđeno je uspostavljanje interoperabilnog informacionog sistema socijalne karte Republike Srpske. Prethodno, Vlada Republike Srpske je iskazala opredjeljenje da se pristupi projektu izrade socijalne karte u Repbulici Srpskoj, sa ciljem uspostavljanja socijalne karte kao jedinstvenog baze podataka koji bi trebao da sadrži podatke o socijalno-ekonomskom statusu lica korisnika prava i usluga iz oblasti socijalne zaštite, te je ocijenjeno kao potrebno da Ministarstvo zdravlja i socijalne zaštite i Ministarstvo rada i boračko-invalidske zaštite, kao i svi nadležni organi u međusobnoj koordinaciji predlože Vladi Republike Srpske konkretne mjere i aktivnosti radi uspostavljanja jedinstvene baze podataka Socijalna karta, pri čemu je izrada zakonskog rješenja kojim će se definisati Socijalna karta, te propisati sadržaj i nadležnost za vođenje te baze podataka (kao i druga potrebna pitanja), prepoznato kao važna aktivnost u jednoj od faza u ostvarivanju zadanog cilja.

Razlog za uspostavljanje Socijalne karte ogleda se u potrebi za jedinstvenom i centralizovanom obradom podataka o socijalno-ekonomskom statusu pojedinca i sa njim povezanih lica koja omogućava korisnicima podataka da vrše obradu tih podataka radi utvrđivanja činjenica neophodnih za ostvarivanje prava i usluga utvrđenih propisima iz oblasti socijalne, dječje, boračko-invalidske zaštite, zaštite civilnih žrtava rata i žrtava ratne torture i propisima kojima je uređena oblast socijalnog stanovanja i zaštite porodice.

Socijalna karta će doprinijeti efikasnijem ostvarivanju prava i usluga socijalne zaštite, pravednije raspodjele javnih sredstava, unapređenju efikasnosti i proaktivnosti rada nadležnih organa, obezbjeđivanju ažurnih podataka o korisnicima za slučaj vanredne situacije, obezbeđivanju podrške u definisanju i oblikovanju socijalne zaštite i socijalne politike, kao i praćenje ukupnih efekata mjera socijalne zaštite i socijalne politike.

Zakonom o socijalnoj karti treba da se odredi uspostavljanje baze socijalno- ekonomskog statusa pojedinca korisnika određenog prava i sa njim povezanih lica, način objedinjavanja, sadržina, korišćenje i čuvanje podataka, formiranje i prosljeđivanje notifikacija sa drugim informacionim sistemima. Cilj uspostavljanja ove baze podataka je stvaranje jedinstvene evidencije u oblasti socijalne zaštite, kao i uspostavljanje mehanizama za sprovođenje racionalne i efikasne socijalne zaštite zasnovane na podacima o socijalno-ekonomskom statusu pojedinca i porodice u kojoj živi.

**V OBRAZLOŽENJE PREDLOŽENIH RJEŠENJA**

**Članom 1.** Zakona o socijalnoj karti propisan je predmet uređivanja Zakona, a to je uspostavljanje i vođenje jedinstvene baze podataka Socijalna karta (u daljem tekstu: Socijalna karta), odnosno sadržaj, način pristupanja, obrada i čuvanje podataka u okviru Socijalne karte i druga pitanja od značaja za njegovo uspostavljanje i vođenje.

**Članom 2.** propisan je cilj uspostavljanja Socijalne karte, a to je jedinstvena i centralizovana obrade podataka, u elektronskom obliku, o socijalno-ekonomskom statusu pojedinca i sa njim povezanih lica i koja omogućava korisnicima podataka da obavljaju poslove obrade podataka radi utvrđivanja činjenica neophodnih za ostvarivanje prava i usluga iz oblasti socijalne zaštite radi:

1. efikasnijeg ostvarivanja prava i usluga socijalne zaštite,
2. pravednije raspodjele javnih sredstava,
3. unapređenja efikasnosti i proaktivnosti rada nadležnih organa,
4. obezbjeđivanja podrške u definisanju i oblikovanju socijalne zaštite i praćenja ukupnih efekata mjera socijalne zaštite,
5. obezbjeđivanja podrške u definisanju i oblikovanju socijalne politike i praćenja ukupnih efekata mjera socijalne politike,
6. obezbjeđivanja ažuriranih podataka o korisnicima za slučaj vanredne situacije.

**Članom 3.** propisana je svrha obrade podataka u okviru Socijalne karte, a to je:

1) ekonomičnije i efikasnije utvrđivanje socijalno-ekonomskog statusa pojedinca i sa njim povezanih lica radi odlučivanja o pravu i usluzi u oblasti socijalne zaštite,

2) automatizacija postupaka i procesa u vezi sa odlučivanjem o pravima iz socijalne zaštite, kao i autorizacija pristupa podacima u Socijalnoj karti,

3) kreiranje socijalnih politika na osnovu podataka o pojedincu i sa njim povezanih lica,

4) prevencija siromaštva i otklanjanje posljedica socijalne isključenosti,

5) obavljanje statističkih i drugih istraživanja, analiza podataka i izrada izvještaja potrebnih za obavljanje poslova nadležnih organa.

**Članom 4.** propisano je da, gramatički posmatrano, pojedini izrazi upotrijebljeni u ovom zakonu za označavanje muškog ili ženskog roda podrazumijevaju oba pola.

**Članom 5.** propisano je da jeSocijalna karta jedinstvena baza podataka koja sadrži podatke o socijalno-ekonomskom statusu pojedinca i sa njim povezanih lica, podatke o vrsti prava i usluga iz socijalne zaštite koje lice koristi ili je koristilo, kao i podatke o službenim licima koja su koristila podatke iz Socijalne karte.

**Članom 6.** propisano je da Ministarstvo zdravlja i socijalne zaštite (u daljem tekstu: Ministarstvo) uspostavlja i raspolaže Socijalnom kartom, a da poslove tehničke podrške Ministarstvu u uspostavljanju i održavanju Socijalne karte, odnosno poslove koji se odnose na čuvanje, obezbjeđivanje i sprovođenje mjera zaštite i bezbjednosti podataka u okviru Socijalne karte, obavlja organ nadležan za informaciono-komunikacione tehnologije.

**Članom 7.** propisano je da se Socijalna karta uspostavlja na osnovu podataka koji se preuzimaju iz elektronskih evidencija, iz oblasti socijalne, dječje i boračko-invalidske zaštite, zaštite civilnih žrtava rata i žrtava ratne torture, oblasti socijalnog stanovanja i zaštite porodice, koje u skladu sa zakonom vode: Ministarstvo, ministarstvo nadležno za boračko-invalidsku zaštitu, ministarstvo nadležno za porodicu, fond nadležan za dječju zaštitu, nadležni organ za raseljena lica, izbjeglice i povratnike po osnovu sporazuma o readmisiji. Stavom 2. ovog člana propisano je da su elektronske evidencije elektronski podaci iz evidencija, baza podataka i registara nadležnih organa. Stavom 3. propisano je da prilikom uspostavljanja Socijalne karte, organi iz stava 1. ovog člana vrše verifikaciju, odnosno identifikovanje grešaka, kao i ažuriranje podataka. Stavom 4. propisano je da se, nakon uspostavljanja, Socijalna karta ažurira preuzimanjem podataka iz elektronskih evidencija propisanih ovim zakonom. Stavom 5. propisano je da Socijalna karta koristi važeće šifarnike i klasifikacije. Stavom 6. propisano je da ministar nadležan za socijalnu zaštitu (u daljem tekstu: ministar) donosi pravilnik kojim se propisuju tehnički uslovi za uspostavljanja i vođenja Socijalne karte.

**Članom 8.** propisano je da se u Socijalnoj karti vode i obrađuju podaci o pojedincu i sa njim povezanim licima, na način kojim se obezbjeđuje zaštita ljudskih prava i osnovnih sloboda, a naročito pravo na privatnost i zaštitu ličnih podataka, koji su neophodni za utvrđivanje socijalno-ekonomskog statusa, odnosno za ostvarivanje prava i usluga iz socijalne zaštite u skladu sa zakonom, kao i podaci o ostvarenim pravima i uslugama iz socijalne zaštite koje lice koristi ili je koristilo, podaci o pravima i uslugama koje su u postupku ostvarivanja i podaci o odbačenim i odbijenim zahtjevima (neostvarena prava). Stavom 2. ovog člana propisano je da se Ministarstvo stara o bezbjednosti podataka, te preduzima sve tehničke i organizacione mjere koje su neophodne za zaštitu i tajnost podataka. Stavom 3. ovog člana propisano je da se, izuzetno, u Socijalnoj karti mogu obrađivati i podaci o licima iz socijalno ugroženih i ranjivih grupa, kao što su: djeca i mladi, lica preko 65 godina, lica sa invaliditetom, lica sa smetnjama u mentalnom zdravlju, samohrani roditelji, nezaposlena lica i druge kategorije socijalno ugroženih kojima Vlada Republike Srpske i jedinice lokalne samouprave mogu obezbijediti pomoć u skladu sa svojim aktima.

**Članom 9.** propisano je da je pojedinac korisnik prava i usluga iz socijalne zaštite, kao i lice u postupku ostvarivanja prava. Stavom 2. ovog člana propisano je da su povezana lica lica koja sa pojedincem vezuje: bliže ili dalje srodstvo, bračni odnosno vanbračni odnos, imovinski odnos, a taj odnos može biti od uticaja na ostvarivanje prava i povezanim licima smatraju se:

1) bračni supružnik i vanbračni partner,

2) bračni supružnik iz braka koji je prestao, kao i vanbračni partner iz vanbračne zajednice koja je prestala,

3) djeca i srodnici u pravoj liniji bez obzira na stepen srodstva,

4) srodnici u pobočnoj liniji do drugog stepena srodstva,

5) pastorčad, očuh i maćeha,

6) staratelji i hranitelji pod uslovom da žive u zajedničkom domaćinstvu.

**Članom 10.** propisano je da socijalno-ekonomski status pojedinca i sa njim povezanih lica obuhvata podatke o njihovom porodičnom, vaspitno-obrazovnom, psihofizičkom, radnopravnom, materijalnom, zdravstvenom i drugom statusu koji je od uticaja na ostvarivanje prava i usluga iz socijalne zaštite. Stavom 2. ovog člana propisano je da materijalni status pojedinca i sa njim povezanih lica čini pokretna i nepokretna imovina, prava, potraživanja, novčana sredstva i prihodi tih lica, u skladu sa zakonom.

**Članom 11.** propisano je da podaci iz člana 8. stav 1. obuhvataju opšte i posebne podatke o pojedincu, kao i zajedničke i pojedinačne podatke o povezanim licima. Stavom 2. ovog člana propisano je da je jedinstvena identifikaciona oznaka pojedinca JMB, MBS, odnosno ID, a da lice sa oznakom „nepoznato” ima generisan jedinstveni privremeni broj do utvrđivanja identiteta lica. Stavom 3. ovog člana propisano je da prava iz socijalne zaštite podrazumijevaju prava utvrđena propisima iz oblasti socijalne, dječje, boračko-invalidske zaštite, zaštite civilnih žrtava rata i žrtava ratne torture i propisima kojima je uređena oblast socijalnog stanovanja i zaštite porodice. Stavom 4. ovog člana propisano je da je korisnik prava i usluga iz socijalne zaštite lice koje koristi ili je koristilo pravo u skladu sa propisima iz stava 3. ovog člana.

**Članom 12.** propisano je da su opšti podaci o pojedincu:

1) lično ime,

2) jedinstveni matični broj (JMB), matični broj za stranca sa odobrenim stalnim boravkom (MBS), identifikacioni broj za stranca sa odobrenim privremenim boravkom (ID) ili generisan jedinstveni privremeni broj za lica čiji je identitet nepoznat,

3) pol,

4) datum, mjesto, opština/grad rođenja, mjesto i država ako je lice rođeno u inostranstvu,

5) lična imena roditelja,

6) podatak o nacionalnoj pripadnosti,

7) kategorija lica: državljanin, lice bez državljanstva, stranac, stranac sa odobrenim stalnim boravkom, stranac sa odobrenim privremenim boravkom, tražilac azila – azilant, izbjeglica, raseljeno lice, nepoznato lice,

8) državljanstvo,

9) podaci o prebivalištu/boravištu i istorija promjena: grad, opština, naseljeno mjesto, ulica, kućni broj, sprat i broj stana,

10) podaci o obrazovanju: nivo i vrsta kvalifikacije,

11) zanimanje,

12) poslovna sposobnost: oduzeta poslovna sposobnost, produženo roditeljsko pravo, poslovno sposoban,

13) podaci o registraciji i plaćanju doprinosa,

14) podaci o zdravstvenom osiguranju,

15) bračni status: neoženjen/neudata, u braku/razveden-a, udovac/udovica, vanbračna zajednica,

16) datum, mjesto, opština/grad zaključenja braka, i država ako je brak zaključen u inostranstvu,

17) lično ime i JMB bračnog supružnika, odnosno vanbračnog partnera,

18) kategorija porodice (potpuna/nepotpuna, višegeneracijska),

19) podaci o broju članova zajedničkog domaćinstva koji čine porodicu,

20) podaci o pokretnoj imovini,

21) podaci o nepokretnoj imovini:

1. imovinski status: posjeduje / ne posjeduje nepokretnost,

2. podaci o imaocu prava na nepokretnostima iz evidencija o nepokretnostima: podaci o imaocu prava: ime, ime roditelja i prezime i JMB,

3. podaci o nepokretnosti: naziv jedinice lokalne samouprave, naziv katastarske opštine, adresa nepokretnosti, broj katastarske parcele, način korišćenja zemljišta (kultura i klasa), površina parcele, broj objekta, površina objekta, način korišćenja objekta, osnov izgradnje objekta, broj posebnog dijela objekta, površina posebnog dijela objekta, način korišćenja posebnog dijela objekta, tereti i ograničenja i drugi podaci,

4. vrijednost nepokretnosti: procijenjena vrijednost nepokretnosti, osnovica za plaćanje poreza na nepokretnu imovinu i datum procjene,

22) podaci o prihodima iz bilo kojeg izvora: podaci o prihodima na koje se plaćaju porezi i doprinosi, podaci o isplaćenim penzijama i novčanim naknadama prema propisima o penzijskom i invalidskom osiguranju, podaci o isplatama novčane naknade prema propisima o zapošljavanju, podaci o isplatama privremenih i posebnih naknada uspostavljenih u skladu sa posebnim mjerama i aktima Vlade i jedinica lokalne samouprave, i drugi prihodi,

23) podaci o statusu povratnika po osnovu sporazuma o readmisiji: datum i zemlja povratka,

24) životni status: u životu / preminuo: datum, mjesto, opština/grad smrti, mjesto i država smrti ako je smrt nastupila u inostranstvu,

25) kontakt podaci: broj telefona / adresa elektronske pošte.

**Članom 13.** propisano je da su posebni podaci o pojedincu:

1) podaci o ostvarenim pravima iz socijalne zaštite:

1. organ koji odlučuje o pravu, klasifikaciona oznaka organa,

2. datum podnošenja zahtjeva/pokretanja postupka po službenoj dužnosti,

3. vrsta prava, klasifikaciona oznaka prava,

4. broj i datum rješenja/drugog akta,

5. odobreni iznos,

6. period važenja prava: početak i prestanak važenja prava,

2) podaci o isplatama:

1. datum isplate,

2. iznos isplate za određeni period,

3. broj lica kojima se vrši isplata,

4. budžet iz kojeg se vrši isplata,

5. klasifikaciona oznaka vrste gotovinske naknade,

3) podaci o odbijenim/odbačenim zahtjevima:

1. vrsta prava, klasifikaciona oznaka prava,

2. datum podnošenja zahtjeva/pokretanja postupka po službenoj dužnosti,

3. broj i datum upravnog akta,

4. razlog odbijanja/odbacivanja/obustavljanja,

4) podaci o drugim novčanim davanjima, pravima, subvencijama i drugim oblicima materijalne podrške, koji se finansiraju iz budžeta jedinica lokalne samouprave i budžeta Republike Srpske, a to podrazumijeva:

1. vrstu davanja, klasifikacionu oznaku,

2. broj i datum rješenja/drugog akta,

3. broj lica kojima se vrši isplata/davanje,

4. iznos davanja/vrijednost davanja,

5. period u kome se vrši davanje: početak i prestanak,

6. datum isplate/davanja,

7. budžet iz kojeg se vrši isplata, isplatilac: naziv organa i nivo vlasti,

5) podaci o posebnim statusima:

1. zdravstveni status: hronična i rijetka oboljenja,

2. podaci o invaliditetu prema svakom pojedinačnom propisu koji reguliše ostvarivanje prava iz socijalne zaštite,

3. sposobnost za rad prema propisima penzijskog i invalidskog osiguranja i socijalne zaštite,

4. status školovanja: nivo, redovno/vanredno, i redovnost pohađanja,

5. podaci o starateljstvu: da li je lice staratelj ili je pod starateljstvom,

6. podaci o hraniteljstvu: da li je lice hranitelj ili je zbrinuto u hraniteljsku porodicu,

7. status samohrani roditelj,

8. kategorija korisnika prava prema svakom pojedinačnom propisu kojim se reguliše ostvarivanje prava iz socijalne zaštite.

Posebni podaci povezuju se sa opštim podacima preko JMB-a, odnosno MBS-a.

**Članom 14.** propisano je da su zajednički podaci povezanih lica sa pojedincem podaci koji označavaju vezu između pojedinca i povezanog lica, i to:

1) broj članova porodice,

2) prebivalište: opština, mjesto, ulica i kućni broj, sprat i broj stana,

3) broj članova domaćinstva,

4) broj radno sposobnih/nesposobnih članova domaćinstva,

5) ukupni prihodi porodice/domaćinstva,

6) podaci o nasilju u porodici: podaci o izvršiocu nasilja u porodici i podaci o mjerama organa starateljstva u skladu sa zakonom kojim se uređuje porodično pravni odnosi i mjerama zaštite u skladu sa zakonom kojim se uređuje zaštita od nasilja u porodici, iz evidencija organa starateljstva i dugih subjekata zaštite,

7) podaci o izdržavanju i podaci o pokrenutom postupku izvršenja u slučaju neisplaćivanja,

8) podaci o ostvarenom pravu: broj i datum donošenja rješenja.

Stavom 2. ovog člana propisano je da su pojedinačni podaci povezanih lica sa pojedincem podaci koji se odnose na svako povezano lice, i to: JMB/MBS, lično ime, srodstvo, sposobnost za rad u skladu sa propisima o penzijskom i invalidskom osiguranju i socijalnoj zaštiti, podaci o prihodu koji ostvaruje, podaci o pokretnim i nepokretnim stvarima koje posjeduje, podaci o pravu iz oblasti socijalne zaštite u kome je to lice nosilac prava, podaci o pravu iz oblasti socijalne zaštite u kome je to lice učesnik prava, podaci o drugim novčanim davanjima, pravima, subvencijama i drugim oblicima materijalne podrške, koji se finansiraju iz budžeta jedinica lokalne samouprave i budžeta Republike Srpske, podaci o invaliditetu prema svakom pojedinačnom propisu koji reguliše ostvarivanje prava iz socijalne zaštite, podaci o hraniteljstvu: da li je lice hranitelj ili je zbrinuto u hraniteljsku porodicu, podaci o registraciji i plaćanju doprinosa, podaci o zdravstvenom osiguranju, podaci o pokretnoj imovini, podaci o nepokretnoj imovini: 1. imovinski status: posjeduje / ne posjeduje nepokretnost, 2. podaci o imaocu prava na nepokretnostima iz evidencija o nepokretnostima: podaci o imaocu prava: ime, ime roditelja i prezime i JMB, 3. podaci o nepokretnosti: naziv jedinice lokalne samouprave, naziv katastarske opštine, adresa nepokretnosti, broj katastarske parcele, način korišćenja zemljišta (kultura i klasa), površina parcele, broj objekta, površina objekta, način korišćenja objekta, osnov izgradnje objekta, broj posebnog dijela objekta, površina posebnog dijela objekta, način korišćenja posebnog dijela objekta, tereti i ograničenja i drugi podaci, 4. vrijednost nepokretnosti: procijenjena vrijednost nepokretnosti, osnovica za plaćanje poreza na nepokretnu imovinu i datum procjene, podaci o prihodima iz bilo kojeg izvora, datum smrti.

**Članom 15.** propisano je da se u okviru Socijalne karte vode i metapodaci:

1) datum i vrijeme pristupa podacima,

2) podaci o identitetu službenog lica koje je pristupilo podacima, i to:

1. JMB,

2. lično ime,

3. naziv radnog mjesta službenog lica,

4. kontakt podaci: adresa elektronske pošte i/ili broj službenog telefona,

5. naziv korisnika podataka,

3) razlog i podaci kojima se pristupa.

Stavom 2. ovog člana propisano je da se podaci iz stava 1. tačka 2) podt. 1, 2, 3. i 5. ovog člana čuvaju se deset godina. Stavom 3. ovog člana propisano je da su korisnici podataka su organi nadležni za odlučivanje o pravima iz socijalne zaštite i drugi organi u skladu sa zakonom.

**Članom 16.** propisano je da podatke koji se obrađuju u Socijalnoj karti koriste službena lica korisnika podataka. Stavom 2. ovog člana propisano je da fizičko lice na koje se podaci odnose, ima pravo da u skladu sa propisima kojima se uređuje elektronsko poslovanje izvrši uvid u podatke Socijalne karte, kao i prava na osnovu ostvarenog uvida, radi zaštite ličnih podataka i smanjenja rizika od grešaka.

**Članom 17.** propisano je da ministar imenuje administratora organa koji upravlja nalozima administratora organa korisnika podataka, dok korisnik podataka imenuje administratora organa koji upravlja nalozima ovlašćenih službenih lica koja u okviru svojih nadležnosti obrađuju podatke, u skladu sa propisima kojima se uređuje elektronsko poslovanje.

**Članom 18.** propisano je da korisnici podataka, u skladu sa svojim nadležnostima, pristupaju i koriste Socijalnu kartu autorizacijom pristupa Socijalnoj karti ili korišćenjem podataka iz Socijalne karte preko softverskog rješenja korisnika podataka na Servisnoj magistrali organa ili preko Sistema za razmjenu podataka. Stavom 2. ovog člana propisano je da organi iz člana 7. stava 1. podatke iz Socijalne karte koriste i za redovno ažuriranje elektronskih evidencija, koje vode u skladu sa zakonom, kao i radi obrade, analize podataka i izrade izvještaja potrebnih za obavljanje poslova iz svoje nadležnosti.

**Članom 19.** propisano je da se, u cilju vođenja Socijalne karte, odnosno ažuriranja podataka iz člana 7. stav 1. ovog zakona, Socijalna karta se, pored povezivanja sa softverskim rješenjima kojima upravlja Ministarstvo i drugi organi iz člana 7. stav 1. ovog zakona, povezuje radi preuzimanja podataka i sa sljedećim elektronskim evidencijama:

1) sa centralnom bazom drugog primjerka matičnih knjiga Ministarstva uprave i lokalne samouprave, iz koje preuzima sljedeće podatke: lično ime (ime i prezime), pol, datum, mjesto, opština/grad rođenja, i država ako je lice rođeno u inostranstvu, lično ime oba roditelja, podatak o nacionalnoj pripadnosti, datum, mjesto, opština/grad zaključenja braka, i država ako je brak zaključen u inostranstvu, lično ime supružnika, datum, mjesto, opština/grad smrti, i država smrti ako je smrt nastupila u inostranstvu i državljanstvu (državljanstvo Republike Srpske),

2) evidencijama putem ministarstva nadležnog za unutrašnje poslove, iz kojih se preuzimaju sljedeći podaci:

1. jedinstveni matični broj (JMB), podaci o prebivalištu/boravištu i istorija promjena (grad, opština, naseljeno mjesto, ulica, kućni broj, sprat i broj stana),

2. podaci o strancima: opšti podaci: lično ime, ime roditelja, pol, datum, mjesto i država rođenja, državljanstvo, MBS, ID, adresa stanovanja ili prebivališta stranca,

3. podaci o vozilima: podaci o vlasniku i korisniku vozila: ime i prezime i JMB, registarska oznaka, vrsta, marka, tip, komercijalna oznaka/model, radna zapremina, snaga motora, godina proizvodnje i važenje registracije,

4. podaci o oružju: o vlasniku oružja – ime i prezime, JMB, o oružju – marka, model, fabrički broj i godina registracije,

5. podaci o nasilju u porodici: o izvršiocu nasilja u porodici i o mjerama zaštite prema izvršiocu,

3) elektronskom evidencijom Fonda za penzijsko i invalidsko osiguranje Republike Srpske, iz koje se preuzimaju podaci: o isplaćenim penzijama i novčanim naknadama prema propisima o penzijskom i invalidskom osiguranju,

4) elektronskom evidencijom Fond zdravstvenog osiguranja Republike Srpske, iz koje se preuzimaju podaci: o postojanju i osnovu osiguranja, podaci o troškovima zdravstvene zaštite,

5) elektronskom evidencijom organa nadležnog za izbjeglice i raseljena lica i povratnike po sporazumu o readmisiji, iz koje se preuzimaju sljedeći podaci:

1. podaci o izbjeglim i raseljenim licima: lično ime, ime jednog roditelja, dan, mjesec i godina rođenja, mjesto, opština/grad i država ako je rođen u inostranstvu, mjesto i adresa sa koje je lice izbjeglo, datum prijavljivanja u Republici Srpskoj, mjesto u kom lice boravi u Republici Srpskoj i adresa stana, JMB, zanimanje, vrsta i stepen stručne spreme,

2. podaci o povratnicima po osnovu sporazuma o readmisiji: ime, prezime, mjesto i datum rođenja, JMB, pol, ime roditelja, datum i zemlja povratka,

6) elektronskom evidencijom organa nadležnog za poslove zapošljavanja, iz koje se preuzimaju podaci: o nezaposlenosti lica, periodu nezaposlenosti i o isplatama novčane naknade u skladu sa propisima o zapošljavanju,

7) elektronskom evidencijom Poreska uprava Republike Srpske, iz koje se preuzimaju podaci: o visini prihoda i vrsti prihoda, podaci o registraciji, kontroli i naplati doprinosa,

8) elektronskom evidencijom [nadležnog organa za geodetske i imovinsko-pravne poslove](https://www.rgurs.org/), iz koje se preuzimaju sljedeći podaci:

1. podaci o nepokretnoj imovini: imovinski status: posjeduje / ne posjeduje nepokretnost,

2. podaci o imaocu prava na nepokretnostima iz evidencija o nepokretnostima: podaci o imaocu prava: ime, ime roditelja i prezime i JMB,

3. podaci o nepokretnosti: naziv jedinice lokalne samouprave, naziv katastarske opštine, adresa nepokretnosti, broj katastarske parcele, način korišćenja zemljišta (kultura i klasa), površina parcele, broj objekta, površina objekta, način korišćenja objekta, osnov izgradnje objekta, broj posebnog dijela objekta, površina posebnog dijela objekta, način korišćenja posebnog dijela objekta, tereti i ograničenja i drugi podaci),

4. vrijednost nepokretnosti: procijenjena vrijednost nepokretnosti i datum procjene,

9) elektronskom evidencijom Ministarstva finansija, iz koje se preuzimaju podaci: o svim isplaćenim gotovinskim naknadama pojedincima,

10) elektronskom evidencijom organa starateljstva i dugih subjekata zaštite od nasilja u porodici, iz koje se preuzimaju podaci: o izvršiocu nasilja, o žrtvi nasilja, mjerama organa starateljstva i o mjeri zbrinjavanja u sigurnu kuću,

11) elektronskom evidencijom organa starateljstva, iz koje se preuzimaju podaci: o izdržavanim licima, obvezniku izdržavanja, primaocu izdržavanja, kao i o utvrđenom iznosu obaveze izdržavanja,

12) elektronskom evidencijom organa starateljstva, iz koje se preuzimaju podaci: o licima stavljenim pod starateljstvo, staratelj, štićenik i vrsti starateljstva.

Stavom 2. ovog člana propisano je da se razmjena podataka vrši u skladu sa propisima kojima se uređuje elektronsko poslovanje.

**Članom 20.** propisano je da Socijalna karta omogućava formiranje različitih izvještaja, unaprijed definisanih ili po zahtjevu korisnika podataka, a koji treba da prikažu podatke koji su od značaja za određivanje socijalno-ekonomskog statusa pojedinca i sa njim povezanih lica i na nivou šire zajednice, pregled prava iz socijalne zaštite koje je pojedinac koristio ili koristi, efekte mjera socijalne zaštite i drugo. Stavom 2. ovog člana propisano je da Socijalna karta obezbjeđuje sačinjavanje izvještaja o korisnicima koji su u riziku od elementarnih nepogoda i drugih nesreća za koje postoje podaci, prema teritoriji, polu, starosti, posebnim statusima i drugo. Stavom 3. ovog člana propisano je da prilikom izrade izvještaja i analize Ministarstvo ne koristi lične podatke lica.

**Članom 21.** propisano je da, ako se tokom obrade podataka utvrdi neusaglašenost podataka o pojedincu, korisniku prava iz socijalne zaštite, odnosno povezanim licima, o tome se formira obavještenje koje se prosljeđuje u elektronske evidencije organa iz člana 19. stav 1. ovog zakona. Stavom 2. ovog člana propisano je da obavještenje o neusaglašenosti iz stava 1. ovog člana sadrži informacije potrebne za razumijevanje neusaglašenosti: kategorija obavještenja, vrsta obavještenja, JMB ili MBS lica na koje se obavještenje odnosi, ime i prezime, datum i broj rješenja o ostvarenom pravu/usluzi, informacija o neusaglašenosti, datum i vrijeme formiranja obavještenja i drugi podaci.

**Članom 22.** propisano je da Ministarstvo prilikom obrade podataka primjenjuje odgovarajuće tehničke i organizacione mjere zaštite podataka koji se automatski obrađuju, saglasno propisima i usvojenim standardima i srazmjerno rizicima koji proizlaze iz obrade i prirode podataka koji su predmet zaštite. Stavom 2. ovog člana propisano je da je obrada koju vrše korisnici podataka srazmjerna svrsi, odnosno korisnici obrađuju podatke koji su primjereni, bitni i ograničeni na ono što je neophodno u odnosu na svrhu obrade, u skladu sa zakonom. Stavom 3. ovog člana propisano je da nadležni organ iz člana 6. stav 2. preduzima odgovarajuće bezbjednosne mjere radi zaštite podataka od nezakonitog uništenja ili gubitka, mijenjanja, neovlašćenog objelodanjivanja ili pristupa kada se obrada podataka vrši upotrebom informaciono-komunikacionih tehnologija. Stavom 4. ovog člana propisano je da se obezbjeđivanje pristupa i mjere zaštite pristupa podacima u Socijalnoj karti, komunikacija sa drugim softverskim rješenjima korisnika podataka, kao i komunikacija sistema Ministarstva, vrši u skladu sa propisima kojima se uređuje oblast elektronskog poslovanja, elektronske identifikacije i informacione bezbjednosti.

**Članom 23.** propisano je da mjere zaštite pristupa Socijalnoj karti podrazumijevaju:

1) autentifikaciju visokog nivoa pouzdanosti,

2) autorizaciju ovlašćenog službenog lica korisnika podataka, čime se sprečava neovlašćeni pristup podacima.

Stavom 2. ovog člana propisano je da, ako se Socijalnoj karti pristupa preko softverskog rješenja korisnika podataka preko Servisne magistrale organa, vrši se autentifikacija pristupa servisima od strane korisnika podataka koja uključuje i obaveznu primjenu serverskih certifikata.

Stavom 3. ovog člana propisano je da svaki pristup Socijalnoj karti mora biti automatski zabilježen jedinstvenim identifikatorom lica koje je pristupilo podacima, sa tačnim vremenom pristupa, a sistem, takođe, bilježi izvore iz kojih je preuzet podatak, postupak kojim je neki podatak promijenjen, datum i vrijeme izmjene podatka.

**Članom 24.** propisano je da se Socijalna karta nalazi se u Data centru Vlade za čuvanje i upravljanje podacima, koji obezbjeđuje fizičku zaštitu podataka u skladu sa propisima kojima se uređuje elektronska uprava i informaciona bezbjednost.

**Članom 25.** propisano je da nadzor nad primjenom ovog zakona vrši Ministarstvo u skladu sa zakonom. Stavom 2. ovog člana propisano je da stručni nadzor nad primjenom ovog zakona vrši Agencija za informaciono-komunikacione tehnologije u skladu sa ovim i posebnim zakonom.

**Članom 26.** propisano je da se radi realizacije povezivanja Socijalne karte sa registrima i evidencijama iz člana 19. ovog zakona, obavezuju organi nadležni za njihovo vođenje da obezbijede sve tehničke uslove za povezivanje i prenos podataka u Socijalnu kartu.

**Članom 27.** propisano je da će ministar u roku od šest mjeseci od dana stupanja na snagu ovog zakona donijeti Pravilnik o tehničkim uslovima za uspostavljanje i vođenje Socijalne karte (član 7. stav 6).

**Članom 28.** propisano je da se ovaj zakon objavljuje u „Službenom glasniku Republike Srpske“, a stupa na snagu od 1. januara 2026. godine.

**VI UČEŠĆE JAVNOSTI I KONSULTACIJE U IZRADI ZAKONA**

U skladu sa članom 41. stav 1. tačka 10) Pravila za izradu zakona i drugih propisa Republike Srpske i tačkom 13. Smjernica za konsultacije u izradi propisa i drugih opštih akata („Službeni glasnik Republike Srpske“, broj 86/22), utvrđeno je da Zakon o socijalnoj karti ima značajan uticaj na javnost, te je tekst Zakona bio objavljen na internet stranici Ministarstva zdravlja i socijalne zaštite radi dostavljanja primjedaba i sugestija i ostavljen je rok od 15 dana za dostavljanje eventualnih primjedaba i sugestija na tekst Zakona. Takođe, u Radnoj grupi za izradu Nacrta zakona učestvovali su, pored predstavnika Ministarstva zdravlja i socijalne zaštite, predstavnici Ministarstva rada i boračko-invalidske zaštite, Ministarstva unutrašnjih poslova, Ministarstva uprave i lokalne samouprave, Ministarstva finansija, Republičkog sekretarijata za raseljena lica i migracije, Poreske uprave Republike Srpske i Republičke uprave za geodetske i imovinsko-pravne poslove, kao i predstavnici Agencije za informaciono-komunikacione tehnologije Republike Srpske.

**VII PROCJENA UTICAJA ZAKONA, DRUGIH PROPISA I OPŠTIH AKATA**

**UVOĐENJE NOVIH, IZMJENU ILI UKIDANJE POSTOJEĆIH**

**FORMALNOSTI KOJE OPTEREĆUJU PRIVREDNO POSLOVANJE**

Uvidom u Nacrt zakona o socijalnoj karti i Obrazac 1. procjene uticaja zakona, Ministarstvo privrede i preduzetništva, u Mišljenju broj 18.06-020-653/25 od 26. februar 2025. godine, konstatuje da je obrađivač sproveo sljedeće metodološke korake procjene uticaja propisa:

Nacrt zakona usklađen je sa Strategijom socijalne zaštite Republike Srpske za period 2023–2029. godina, kao i sa Akcionim planom za sprovođenje Strategije socijalne zaštite Republike Srpske za period 2023–2025. godina. Nacrt zakona je u skladu sa Ciljevima održivog razvoja, odnosno sa Ciljem 1. – Okončati siromaštvo svuda i u svim oblicima.

U vezi s problemom koji se želi riješiti, obrađivač navodi da sistem socijalne zaštite Republike Srpske treba da odgovori na veliki demografski i društveni izazov, a to je sve veći broj socijalnih i zdravstvenih potreba starijih korisnika koji proizvode veliki pritisak na republički i lokalne budžete u smislu sve većih izdvajanja za usluge socijalne zaštite. Naprijed navedeno nameće potrebu za stalnim preispitivanjem potreba korisnika u nastojanju da pomoć dobiju oni kojima je ista najpotrebnija. Akcenat je na stvaranju uslova za korišćenje postojećih i novih prava i usluga koje treba da budu usmjerene prema osjetljivim kategorijama korisnika a posebno na djecu, djecu sa smetnjama u razvoju i lica sa invaliditetom kao i starija lica, odnosno na obuhvatanju svih onih koji su u stanju socijalne potrebe i koji su izloženi različitim socijalnim rizicima. Stoga, u cilju podrške najugroženijim kategorijama korisnika potrebno je razmotriti efekte postojećih prava i osmisliti dodatne mjere podrške što istovremeno zahtijeva racionalniju raspodjelu novčanih sredstava. Boljom identifikacijom potencijalnih korisnika i korisnika socijalne zaštita efikasnije bi se dopiralo do populacije kojoj najviše treba, a time bi se uticalo i na smanjenje siromaštva i socijalne isključenosti kroz primjenu međunarodnih standarda. Dakle, potrebno je poboljšati ciljanje finansijskih transfera kroz promjenu pristupa zasnovanog na stvarnim potrebama korisnika, radi očuvanja i poboljšanja kvaliteta života najranjivijih kategorija korisnika socijalne zaštite.

Cilj donošenja Nacrta zakona je uspostavljanje Socijalne karte, odnosno jedinstvene i centralizovane obrade podataka, u elektronskom obliku, koja treba da omogući:

* ekonomičnije i efikasnije utvrđivanje socijalno-ekonomskog statusa pojedinca i sa njim povezanih lica radi odlučivanja o pravu i usluzi u oblasti socijalne zaštite,
* automatizacija postupaka i procesa vezanih za odlučivanje o pravima iz socijalne zaštite, kao i autorizacija pristupa podacima u Socijalnoj karti,
* kreiranje socijalnih politika na osnovu podataka o pojedincu i sa njim povezanim licima,
* prevencija siromaštva i otklanjanje posljedica socijalne isključenosti,
* obavljanje statističkih i drugih istraživanja, analiza podataka i izrada izvještaja potrebnih za obavljanje poslova nadležnih organa.

Kod utvrđivanja opcija za postizanje ciljeva, utvrđeno je da je regulatorna promjena najbolja opcija za postizanje definisanog cilja.

U vezi sa uticajem na javne budžete, obrađivač navodi da je za sprovođenje ovog zakona, odnosno za uspostavljanje registra Socijalna karta potrebno obezbijediti odgovarajuća finansijska sredstva u budžetu Republike, budžetima jedinica lokalne samouprave i drugih organa nadležnih za vođenje evidencija koje se povezuju sa Socijalnom kartom. Obrađivač navodi da u ovom trenutku nije moguće izvršiti adekvatnu procjenu iznosa finansijskih sredstava potrebnih za sprovođenje ovog zakona, jer se radi o provođenju kompleksnih aktivnosti potrebnih za uspostavljanje Socijalne karte. Na osnovu iskustava iz okruženja, okvirna procjena je da će za provođenje Nacrta zakona biti potrebno obezbijediti oko 6.000.000 KM. Prema navodima obrađivača uspostavljanje Socijalne karte će dovesti do racionalnijeg trošenja budžetskih sredstava (kako budžeta Republike, tako i budžeta jedinica lokalne samouprave) namijenjenih za socijalnu zaštitu. Takođe, radi realizacije povezivanja Socijalne karte sa drugim registrima i evidencijama definisanim u Zakonu, organi nadležni za njihovo vođenje su obavezni da obezbijede sve tehničke uslove za povezivanje i prenos podataka u Socijalnu kartu, što ima uticaj na budžet u pozitivnom smislu jer se isigurava sigergija među evidencijama, ali i određeni trošak povezivanja i održavanja takvih evidencija.

U vezi sa uticajem na poslovanje, obrađivač je naveo da Nacrt zakona neće imati uticaja na poslovanje.

Nacrtom zakona nisu propisane formalnosti za građane i poslovni sektor.

U vezi sa socijalnim uticajem, obrađivač navodi da će uspostavljanje Socijalne karte kao jedinstvene baze koja sadrži podatke u elektronskom obliku o socijalno-ekonomskom statusu pojedinca i sa njim povezanih lica, podatke o vrsti prava i usluga koje lice koristi ili je koristilo (radi se o pravima i uslugama iz oblasti socijalne, dječije, boračko-invalidske zaštite, zaštite civilnih žrtava rata i žrtava ratne torture i oblasti socijalnog stanovanja i zaštite porodice) omogućiti pravedniju i efikasniju raspodjelu sredstava navedenim korisnicima prava, kao i unapređenje efikasnosti i proaktivnosti rada nadležnih organa prilikom odlučivanja o navedenim pravima. Pored toga, obrađivač navodi da će se na ovaj način obezbjediti podrška u definisanju i oblikovanju socijalne zaštite i praćenju ukupnih efekata mjera socijalne zaštite, obezbjediti podrška u definisanju i oblikovanju socijalne politike i praćenju ukupnih efekata mjera socijalne politike, te da će se osigurati ažurni podaci o korisnicima u slučaju vanredne situacije. Posebno je istaknuto da će uspostavljanje socijalne karte unaprijediti efikasnost i proaktivnost rada nadležnih organa prilikom odlučivanja o pravima korisnika prava i usluga iz socijalne zaštite.

U vezi sa uticajem na životnu sredinu, utvrđeno je da Nacrt nema uticaja.

U pogledu ostalih metodoloških koraka procjene uticaja propisa, utvrđeno je da je Nacrt zakona pripremljen u okviru radne grupe, te da su u njegovom donošenju učestvovali predstavnici Ministarstva zdravlja i socijalne zaštite, Ministarstva rada i boračko-invalidske zaštite, Ministarstva unutrašnjih poslova, Ministarstva uprave i lokalne samouprave, Ministarstva finansija, Republičkog sekretarijata za raseljena lica i migracije, Poreske uprave Republike Srpske, Republičke uprave za geodetske i imovinsko-pravne poslove, te predstavnici Agencije za informaciono-komunikacione tehnologije Republike Srpske.

Kada je u pitanju praćenje sprovođenja propisa, obrađivač ističe da je za primjenu zakona odgovorno Ministarstvo zdravlja i socijalne zaštite i službe Vlade Republike Srpske nadležne za informacione tehnologije, kao i drugi organi nadležni za vođenje određenih elektronskih evidencija koje se povezuju sa Socijalnom kartom. Socijalna karta omogućava formiranje različitih izvještaja koji treba da prikažu podatke koji su od značaja za određivanje socijalno-ekonomskog statusa pojedinca i sa njim povezanih lica, pregled prava iz socijalne zaštite koje je pojedinac koristio ili koristi, efekte mjera socijalne zaštite, utrošena sredstva za određena prava i određene kategorije korisnika prava, broj korisnika određenih prava i slično. Na osnovu ovih pokazatelja, pratiće se i vrednovati efekti primjene zakona.

Ministarstvo privrede i preduzetništva utvrdilo je da je obrađivač, prilikom sprovođenja procjene uticaja propisa, postupio u skladu sa Odlukom o procjeni uticaja propisa.

**VIII FINANSIJSKA SREDSTVA I EKONOMSKA OPRAVDANOST**

**DONOŠENJA ZAKONA**

Za sprovođenje ovog zakona, odnosno za uspostavljanje jedinstvene baze podataka Socijalna karta potrebno je obezbijediti sredstva u budžetu Republike Srpske. Takođe, neophodno je obezbijediti sredstva u budžetima jedinica lokalne samouprave i drugih organa nadležnih za vođenje evidencija koje se povezuju sa Socijalnom kartom radi unapređenja tehničkih kapaciteta.

Imajući u vidu kompleksnost aktivnosti potrebnih za uspostavljanje Socijalne karte koje slijede nakon donošenja predmetnog zakona kao pravnog osnova za realizaciju tih aktivnosti u ovom trenutku nije moguće izvršiti adekvatnu procjenu iznosa sredstava potrebnih za sprovođenje Zakona.

Okvirna procjena je da će za sprovođenje Zakona biti neophodno obezbijediti oko 6.000.000 KM. Okvirna procjena se bazira na iskustvu iz okruženja. Generalno, osnov za izradu zakona i Socijalne karte je dobro stanje elektronskih evidencija i registara u eUpravi, njihovo poznavanje, postojanje pravne regulative koja obezbjeđuje realizaciju i sinergija svih učesnika tog procesa.

1. *Regulation (EU)2016/679 of the European Parliament and of the Council of 27 April 2016 on the protection of individuals with regard to the processing of personal data and on the free movement of such data and the lifting of the Directive 95/46/EC (general regulation on data protection* [↑](#footnote-ref-1)
2. *Council Recommendation on common criteria concerning sufficient resources and social assistance in the social protection system (24th June 1992).* [↑](#footnote-ref-2)
3. *European Parliament resolution of 17 December 2020 on a strong social Europe for Just Transitions (2020/2084 (INI))* [↑](#footnote-ref-3)
4. *The European Pillar od Social Rights (EPSR), 2017 by the EU* [↑](#footnote-ref-4)
5. *(European Charter on Social Issues (1996), Article 12 The right to social protection)* [↑](#footnote-ref-5)
6. *(European Comittee of Social Rights Conclusions 2022, Bosnia and Hercegovina)* [↑](#footnote-ref-6)
7. *UN – The Sustainable Development Agenda 2023* [↑](#footnote-ref-7)
8. Sporazum o stabilizaciji i pridruživanju između Evropskih zajednica i njihovih država članica, s jedne strane i Bosne i Hercegovine, s druge strane („Službeni glasnik BiH“ – Međunarodni ugovori, broj 10/08). [↑](#footnote-ref-8)